b'\n_START_ARTICLE_\nPisarni\xc5\xa1ka zbirka\n_START_PARAGRAPH_\nPisarni\xc5\xa1ka zbirka oz. pisarni\xc5\xa1ki paket je zbirka ra\xc4\x8dunalni\xc5\xa1kih programov, namenjenih urejanju dokumentov na osebnem ra\xc4\x8dunalniku. Komponente zbirke so distribuirane skupaj, imajo enoten uporabni\xc5\xa1ki vmesnik in lahko delujejo kombinirano v ve\xc4\x8dji meri kot lo\xc4\x8deni programi v operacijskem sistemu._NEWLINE_Tovrstne zbirke pogosto vsebujejo urejevalnik besedil, urejevalnik preglednic, urejevalnik prezentacij, grafi\xc4\x8dni program, sistem za upravljanje s podatkovno bazo idr._NEWLINE_Najbolj raz\xc5\xa1irjena pisarni\xc5\xa1ka zbirka je Microsoft Office proizvajalca Microsoft, obstajajo pa tudi \xc5\xa1tevilne druge pla\xc4\x8dljive ali brezpla\xc4\x8dne zbirke, kot so Corel WordPerfect Office, OpenOffice.org, KOffice, LibreOffice in druge.'